L-istilla Arġentin, Lionel Messi jinsab fi triqtu lejn Pariġi sabiex jiffirma mal-klabb Franċiż ta' Paris Saint-Germain. Messi ta' 34 sena mistenni jiffirma kuntratt ta' sentejn mat-tim Franċiż. Dan wara li l-ġimgħa l-oħra kien se jiffirma kuntratt mat-tim ta' Barcelona, iżda minħabba regoli finzjarji tal-kampjonat Spanjol, dan ma sarx. Intant matul il-jum tat-Tlieta, ritratti tal-midja internazzjonali jixhdu kif mill-grawnd ta' Barcelona tneħħa ritratt ta' Lionel Messi. Messi kien ilu mill-2001 mat-tim ta' Barcelona, hekk kif fil-bidu kien fl-akkademja u sentejn wara lagħab l-ewwel logħba professjonali mit-tim Spanjol.